Ingrid Bergman

**Ingrid Bergman** (1915–1982) var en svensk skuespiller. Hun er en av Sveriges mest kjente skuespillere gjennom tidene, og er en av få skandinaver som med rette kan kalles Hollywood-stjerne. Bergman var gift tre ganger, med Petter Lindström (1937–1950), Roberto Rossellini (1950–1956) og Lars Schmidt (1957–1976). I 1999 ble hun kåret til tidenes fjerde største kvinnelige filmlegende av Det amerikanske filminstituttet.

## Liv og virke
### Bakgrunn
Ingrid Bergman ble født i Stockholm; faren Justus Samuel Bergman var svensk og moren Friedel Henrietta Augusta Louise født Adler var opprinnelig tysk og født i Kiel. Foreldrene ble gift i Hamburg i 1907. Moren døde da Ingrid var tre år gammel og faren døde da hun var 12 år gammel. Faren hadde vært fotograf og hadde tidlig fremmet Ingrids talent.

Etter foreldrenes død vokste Bergman opp hos slektninger. Skuespillerkarrieren begynte med studier på Dramatens elevskole, og i løpet av denne tiden hadde hun en liten rolle i filmen *[[Munkbrogreven]]* (1935).

### Karriere
Etter omkring et dusin filmer i Sverige fikk hun kontakt med USA og Hollywood-produsenten David O. Selznick, som gav henne filmkontrakt. Hennes første Hollywood-film *[[Intermezzo (1936)|Intermezzo]]* var en nyinnspilling av en film hun hadde spilt inn med Gösta Ekman i Sverige i 1935. 

En av hennes mest kjente filmer er *[[Casablanca (film)|Casablanca]]* (1942), der hun spilte mot Humphrey Bogart. Hun har også hatt roller i Alfred Hitchcocks filmer *[[Trollbundet (film)|Trollbundet]]* (1945) og *[[Notorious (film)|Notorious]]* (1946).

I 1950 møtte hun filmregissøren Roberto Rossellini. Hun ble hans elskerinne, og fikk samtidig en rolle i hans film *Stromboli*. Begge var allerede gift, og kjærlighetsaffæren ble en medieskandale som gav henne visse yrkesmessige problemer, med færre rolletilbud. Det ble også demonstrert utenfor kinoer som viste filmene hennes og enkelte kinoer valgte å boikotte henne. Paret fikk to døtre, tvillingene Ingrid og Isabella, og sønnen Robertino.

Etter noen filmer for Rosselini, filmer som ble verken kunstneriske eller økonomiske suksesser, fikk Bergman igjen filme i Hollywood. Med *Anastasia* (1956) var hun igjen en lysende stjerne på Hollywoods himmel. Deretter fulgte en rekke Hollywood-filmer, inntil Ingmar Bergman i *[[Høstsonaten]]* (1978) gav henne muligheten til å gjøre karrierens beste rolleprestasjon. For rollen som Greta Ohlsson i filmen *[[Mord på Orientekspressen (film)|Mord på Orientekspressen]]* (1974) i vant hun Oscar for beste kvinnelige birolle. Bergmans siste film ble en TV-film i 1982, *Golda Meir*, der hun spilte Israels tidligere statsminister, Golda Meir. Hun har fått en stjerne på Hollywood Walk of Fame. 

Bergman døde på sin fødselsdag i 1982 etter en tids sykdom. I 1999 ble hun kåret til tidenes fjerde største kvinnelige filmlegende av Det amerikanske filminstituttet. Den svenske dokumentarfilmen *[[Jeg er Ingrid]]* fra 2015 handler om Bergmans liv og virke.

## Galleri

File:Ingrid Bergman with her father 1921.jpg|Ingrid Bergman 9 år,med far Justus 1921.
File:Ingrid Bergman at age 14.jpg|Ingrid Bergman 14 år.
File:Bogart Bergman Casablanca.jpg|Humphrey Bogart og Ingrid Bergman i *Casablanca* 1942.
File:Ingrid Bergman in Notorious Trailer.jpg|Cary Grant og Ingrid Bergman i  *[[Notorious!]]* 1946.
File:Ingrid Bergman in 1960.jpg|Ingrid Bergman 1960.
File:MONI 051.jpg|Ingrid Bergman som Golda Meir i *A Woman Called Golda* 1982.
Fil:Norra, Ingrid.JPG|Ingrid Bergmans grav i Stockholm.


## Filmografi

* 1932 – *Landskamp*
* 1935 – *[[Diamant-Lasse]]*
* 1935 – *Bränningar*
* 1935 – *[[Swedenhielms (film fra 1935)|Swedenhielms]]*
* 1935 – *Valborgsaften*
* 1935 – *[[På solsiden (1936)|På solsiden]]*
* 1936 – *[[Intermezzo (1936)|Intermezzo]]*
* 1936 – *[[Dollar (film)|Dollar]]*
* 1938 – *[[En kvinnes ansikt (1938)|En kvinnes ansikt]]*
* 1938 – *[[De fire kamerater]]*
* 1939 – *[[En eneste natt]]*
* 1939 – *[[Intermezzo (1939)|Intermezzo]]*
* 1940 – *[[Juninatten]]*
* 1941 – *[[Sjalusi (film)|Sjalusi]]*
* 1941 – *[[Dr Jekyll og Mr Hyde (film, 1941)|Dr Jekyll og Mr Hyde]]*
* 1941 – *[[Adam hadde fire sønner]]*
* 1942 – *[[Casablanca (film)|Casablanca]]*
* 1943 – *[[Klokkene ringer for deg (film)|Klokkene ringer for deg]]*
* 1944 – *[[Gasslys]]*
* 1945 – *[[Trollbundet (film)|Trollbundet]]
* [[Filmåret 1945|1945]] – *Klokkene i St. Mary*
* [[Filmåret 1946|1946]] – *Høyt spill i Saratoga*
* [[Filmåret 1946|1946]] – *Notorious*
* [[Filmåret 1948|1948]] – *Triumfbuen*
* [[Filmåret 1948|1948]] – *Jeanne d'Arc*
* [[Filmåret 1949|1949]] – *Under Capricorn*
* [[Filmåret 1950|1950]] – *Stromboli* 
* [[Filmåret 1952|1952]] – *Hun ofret seg selv*
* [[Filmåret 1953|1953]] – *Siamo donne*
* [[Filmåret 1954|1954]] – *Reisen til Italia*
* [[Filmåret 1954|1954]] – *Angst*
* [[Filmåret 1954|1954]] – *Giovanna d'Arco al rogo*
* [[Filmåret 1956|1956]] – *Elena og hennes menn*
* [[Filmåret 1956|1956]] – *Anastasia*
* [[Filmåret 1956|1956]] – *Indeskret*
* [[Filmåret 1958|1958]] – *Vertshuset Den sjette lykke*
* [[Filmåret 1961|1961]] – *Liker De Brahms?*
* [[Filmåret 1962|1962]] – *Hedda Gabler*
* [[Filmåret 1964|1964]] – *Besøket*
* [[Filmåret 1964|1964]] – *Den gule Rolls Royce*
* [[Filmåret 1967|1967]] – *Stimulantia*
* [[Filmåret 1969|1969]] – *Kaktusblomsten*
* [[Filmåret 1970|1970]] – *Hennes annen vår*
* [[Filmåret 1973|1973]] – *From the Mixed-Up Files of Mrs. Basil E. Frankweiler*
* [[Filmåret 1974|1974]] – *Mord på Orientekspressen*
* [[Filmåret 1976|1976]] – *A Matter of Time*
* [[Filmåret 1978|1978]] – *Høstsonaten*
* [[Filmåret 1982|1982]] – *A Woman Called Golda''

## Referanser


## Eksterne lenker

* 
* 
* 
* 
*